Natten til torsdag klokken 03.51 blev Nordjyllands Beredskab kaldt ud til en melding om gårdbrand med fare for dyr. På landejendommen Tinghøjgård på Fuglegårdsvej udenfor Astrup var der gået ild i en 1800 kvadratmeter stor foderlade med halm. På gården er der 1200 kreaturer – men de var aldrig i fare. - Bygningerne ligger tæt, men branden blev begrænset til laden, siger Poul Badsberg, der er vagtchef ved Nordjyllands Politi. Branden er formentlig opstået ved at en bigballe er selvantændt.

Referat:
En foderlade ved Astrup stod i flammer natten til torsdag.